**ROMÂNIA**

**Judetul Satu Mare**

**Primăria Comunei Bixad/CUI:3963986**

**Strada Principala nr. 252; Cod Postal : 447055**

**Telefon:0261/843752;0261/843715; fax:0261/843800**

**E-mail:primaria\_bixad@yahoo.com**

**PROCES VERBAL**

ședință publică extraordinară de îndată a Consiliului Local al Comunei Bixad

din data de 25.03.2025

***În conformitate cu*** art. 134, alin.(1), lit.a) și alin.(4) din Ordonanţa de Urgentă nr.57/2019 privind Codul administrativ**, *a fost convocată şedinţa extraordinară a Consiliului Local al comunei*** Bixad***, pentru data de 25.03.2025, ora 17:30.***

***Prin Dispoziţia primarului numărul*  40/25.03.2025*, se convoacă Consiliul Local al comunei Bixad, judeţul Satu Mare, în şedinţă extraordinară, pe data de 25.03.2025, orele 17:30 la sediul Consiliului Local al comunei Bixad , în sala de sedință, prin convocatorul nr.* 2215/25.03.2025 *au fost invitați consilierii pentru a participa la ședința extraordinară de îndată a Consiliului local Bixad din data de 25.03.2025*, *iar invitația pentru participare la sedință s-a efectuat fizic.***

***Publicitatea şedinţei s-a realizat prin publicarea ordinii de zi*** prin afişare la avizierul și pe pagina web a primăriei în data de ***25.03.2025.***

Au fost respectate prevederile art. 8 din O.U.G. nr. 57/2019 privind Codul administrativ, modificată si completată, respectiv de art.2 alin.1 litera a) si b) coroborat cu art. 7 din Legea nr . 52/2003 privind transparenta decizională în administratie publică, republicată, modificată si completată.

La sedința Consiliului local participă din partea executivului dna Cornea Lenuța-Titiana, primarul comunei Bixad; dna Qawasma Diana-secretar general, dna contabil Oșan Viorica-Nicoleta.

**Are cuvântul dna. primar:**

Salută consilierii și îi cere doamnei secretar general să facă prezența.

**Dna secretar general -Qawasma Diana**

Începe să facă prezența.

La inceperea lucrărilor şedinţei sunt prezenţi 14 consilieri aleși din totalul de 15 consilieri, după cum urmează : BERCEA VASILE, BOTA DUMITRU-CRISTIAN, FINTA GRIGORE-IACOB, FINTA I.IOAN, FINTA V. IOAN, MĂGUREAN VASILE-IOAN, MĂRCUȘ VASILE, MOIȘ VASILE, PIȚ GHEORGHE-DANIEL, TĂTAR VASILE-GHEORGHE, TORZ GHEORGHE, TORZ IOAN, VIDA DUMITRU , ZAB VASILE.

A absentat domnul consilier local Mărcuș Gheorghe, care a comunicat telefonic că este plecat din țară.

Sedinţa este statutară, poate începe, deoarece sunt prezenţi 14 consilieri locali în funcţie, fiind astfel respectat art. 137, alin. (1) din O.U.G. nr.57/2019 .

Dl Bota Dumitru-Cristian, președintele de ședință, preia lucrările sedinței și citește proiectul ordinii de zi:

**ORDINEA DE ZI:**

1. Proiect de hotărâre privind aprobarea bugetului bugetului general de venituri şi cheltuieli și a listelor de investiții ale Comunei Bixad, judeţul Satu Mare pentru anul 2025.
2. Proiect de hotărâre privind alegerea președintelui de ședință.
3. Diverse.

Dl președinte de ședință supune la vot ordinea de zi .

Toți consilierii prezenți sunt de acord proiectele de pe ordinea de zi .

* **SE TRECE LA PUNCTUL NR. 1 DE PE ORDINEA DE ZI*:***

1.Proiect de hotărâre privind aprobarea bugetului bugetului general de venituri şi cheltuieli și a listelor de investiții ale Comunei Bixad, judeţul Satu Mare pentru anul 2025.

***Initiator proiect: primarul Cornea Lenuța-Titiana***

***Secretar general:* Cvorumul necesar pentru aprobarea  acestui  proiect de hotărâre , conform art. 139 alin. (1) din O.U.G. nr. 57/2019 , este votul majorității consilierilor locali în functie , respectiv 8 voturi.**

***Dl* președinte de ședință**– citește referatul de aprobare si proiectul de hotărâre.

**Dna primar** își prezintă proiectul de hotărâre inițiat.

**Dna contabil** prezintă raportul de specialitate.

**Comisia pentru activități economico-financiare și agricultură**- a acordat  **aviz favorabil.**

***Se supune la vot:***

**Pentru** –14 voturi

***Impotrivă – 0***

***Abțineri – 0***

**Se adoptă proiectul de hotărâre cu nr.1:** 1.Proiect de hotărâre privind aprobarea bugetului bugetului general de venituri şi cheltuieli și a listelor de investiții ale Comunei Bixad, judeţul Satu Mare pentru anul 2025.

* **SE TRECE LA PUNCTUL NR. 2 DE PE ORDINEA DE ZI*:***

2. Proiect de hotărâre privind alegerea președintelui de ședință.

***Initiator proiect: primarul Cornea Lenuța-Titiana***

***Secretar general:* Cvorumul necesar pentru aprobarea  acestui  proiect de hotărâre , conform art. 139 alin. (1) din O.U.G. nr. 57/2019 , este votul majorității consilierilor locali în functie , respectiv 8 voturi.**

***Dl* președinte de ședință**– citește referatul de aprobare si proiectul de hotărâre initiat.

**Dna primar** prezintă proiectul de hotărâre inițiat și raportul de specialitate.

**Comisia pentru activitati social-culturale, culte, invatamant, sanatate si familie, munca si protectie copii, tineret si sport, juridica si de disciplina, protectia monumentelor istorice si de arhitectura**- a acordat  **aviz favorabil.**

**Consilierii locali** îl aleg președinte de ședință pe domnul consilier Tătar Vasile-Gheorghe pentru un mandat de 3 luni.

***Se supune la vot:***

**Pentru** –14 voturi

***Impotrivă – 0***

***Abțineri – 0***

**Se adoptă proiectul de hotărâre cu nr.2:** Proiect de hotărâre privind alegerea președintelui de ședință.

* **Se trece la punctul DIVERSE de pe ordinea de zi:**

**Dna secretar general** citește Informarea nr.2151/24.03.2025 cu privire la depunerea declarațiilor de avere și interese

**Dna primar-** avem nevoie de un jurist, de un om care se ocupă de achizițiile publice, o să fie nevoie să facem angajări. Mai avem un post de tractorist pe care-l putem scoate la concurs că e post unic.

**Dna secretar general** – citeste adresa cu nr. 1763/24.03.2025 primită de la Ocolul Silvic Ardud.

**Dl Vida Dumitru**- înainte de Paște ar trebui să mergem să vedem despre ce e vorba.

**Consilierii locali** decid că rămâne să stabilească zilele pe grupul de whatsapp.

**Consilierii** **locali**

**Dna secretar general-** le prezintă consilierilor locali copia hotărârii civile nr.60/2025 din dosarul 1537/83/2024.

**Dna secretar general-** le prezintă consilierilor locali adresa cu nr.2053/19.03.2025 primită de la Consiliul Județean-Direcția tehnică , serviciul drumuri si transporturi.

**Dna primar**- sunteți de acord cu decontarea navetei profesorilor?

**Domnii consilierii**- suntem de acord!

**Dna secretar general-** le prezintă consilierilor locali adresa cu nr.820/06.02.2025 primită de la Grigoruț Dumitru.

**Dna primar**- vrem să accesăm un proiect pe case sociale, un proiect foarte bun, dar care durează , asta se va putea întâmpla și peste 2 ani, până una alta noi, ne-am gândit, dacă sunteți si voi de acord, să le cumpărăm niste containere de locuit și să le gasim un loc.

**Dna secretar general** le comunică consilierilor că s-a mai depus o cerere pentru închirere pășune de către domnul Blidar Vasile din Boinești.

**Dna secretar general-** le prezintă consilierilor locali adresa cu nr.2070/20.03.2025 și adresa cu nr.2074/20.03.2025 primite de la Ocolul Silvic Ardud.

**Dna secretar general-** le prezintă consilierilor locali adresa cu nr.2075/20.03.2025 primită de la Ocolul Silvic Ardud.

**Consilierii locali** nu intenționează să inițieze proiect de hotărâre pentru concesionarea suprafeței de pădure .

**Dna primar-**le prezintă consilierilor cererile de promovare în clasă depuse de către Tătar Cristina-Loredana și Torz Mărioara-Manuela.

**Consilierii locali** nu sunt împotiva promovărilor. Torz Gheorghe se abține.

**Dna secretar general-** le prezintă consilierilor locali cererea de intenție cu nr.2029/19.03.2025 primită de la Maniță Gheorghe-Sebastian.

Consilierii il asteapta pe domnul Manită Gheorghe-Sebastian să prezinte cererea.

**Dna secretar general -**prezintă cererea cu nr.1604/06.03.2025 depusă de către Covaci Anica, Covaci Maria Sonia, Gereben Vasile Nicolae.

**Dna secretar general** prezintă cererea cu nr.1973/18.03.2025 depusă de către Cornea Maria-Florica.

Consilierii locali consideră că este nevoie de prezenta doamnei Cornea pentru a-și prezenta cererea.

**Dna secretar general** prezintă cererile cu nr. 2152/24.03.2025, 2153/24.03.2025 și 2154/24.03.2025 depuse de către Doda Ioan .

Consilierii sunt de acord cu cele 3 cereri în limita bugetului.

***Ședința se încheie***

*Bixad, 25.03.2025*

|  |
| --- |
| **Preşedinte de şedinţă,**  **consilier, Contrasemnează,**  **BOTA DUMITRU-CRISTIAN Secretar general,** |

**QAWASMA DIANA**